13. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ.64572/2/79 της 12 Απρ./4 Μαΐου  1979 (ΦΕΚ Β΄ 420) Περί του τύπου του βιβλίου γυμνασίων και επιθεωρήσεων, των στοιχείων τα οποία καταχωρίζονται εις αυτό και των λοιπών λεπτομερειών τηρήσεώς του. Έχοντας υπόψη: α)Το άρθρ. 46 παρ. 2 του κυρωθέντος με το υπ’ αριθ. 187/1973 Ν.Δ/γμα «Κώδικος Δημοσίου Ναυτικού Δικαίου». β)Το υπ’αριθ. 121/1979 Π.Δ/γμα «περί συμπληρώσεως των ναυτιλιακών εγγράφων των πλοίων δια βιβλίου επιθεωρήσεων και γυμνασίων» (Φ.Ε.Κ. 27 Α΄/78), αποφασίζουμε: Τήρηση βιβλίου – καταχωριζόμενα στοιχεία Άρθρ.1.-1.Το βιβλίο επιθεωρήσεων και γυμνασίων τηρείται από τον Πλοίαρχο και χρησιμεύει για την αναγραφή των αποτελεσμάτων των διενεργουμένων γυμνασίων και εκτάκτων επιθεωρήσεων. Ειδικώτερα αναγράφονται σ’ αυτό ενδεικτικά: α)Η εκτέλεση γυμνασίων και εκτάκτων επιθεωρήσεων. β)Η διαπίστωση του βαθμού ετοιμότητος από πλευράς εκπαιδεύσεως και ικανότητος του πληρώματος να ανταποκρίνεται στα καθήκοντά του εις ό,τι αφορά την χρησιμοποίηση των μέσων ασφαλείας του πλοίου. γ)Η διαπίστωση ελλείψεων, ανωμαλιών, ζημιών, φθοράς ή καταστροφής εφοδίων οργάνων, εξαρτισμού, εξαρτημάτων και εν γένει εξοπλισμού ασφαλείας του πλοίου. δ)Η ανάγκη διενεργείας προμηθειών σε εφόδια ασφαλείας και ενδιαιτήσεως, και ε)Η ανάγκη διενεργείας εργασιών συντηρήσεως και επισκευών προς διατήρηση των προβλεπομένων επιπέδων ασφαλείας, υγιεινής και ενδιαιτήσεως. Επίσης στο ανωτέρω βιβλίο και σε ειδική στήλη αυτού αναγράφονται έκτακτα συμβάντα και περιστατικά επηρεάζοντα την ασφάλεια του πλοίου. Η εγγραφή αυτή έχει πληροφοριακό χαρακτήρα και αποτελεί περίληψη της αντίστοιχης εγγραφής η οποία πρέπει να γίνεται υποχρεωτικώς στο ημερολόγιο του πλοίου. 2.Τα αποτελέσματα κάθε επιθεωρήσεως και γυμνασίου καταχωρίζονται στις αντίστοιχες στήλες που περιέχει το βιβλίο και υπογράφονται από τον Πλοίαρχο, ως και τον Α΄ Μηχανικό, τον Υποπλοίαρχο και Ραδιοτηλεγραφητή, εις ό,τι αφορά τον τομέα εκάστου. 3.Οι εγγραφές πρέπει να είναι περιληπτικές και να δίδουν σαφή εικόνα κάθε τομέως και γυμνασίου. 4.Τα αποτελέσματα του διενεργουμένου ελέγχου από την Επιθεώρηση Εμπορικών Πλοίων ή τις Λιμενικές ή Προξενικές Αρχές καταχωρίζονται στις ειδικές στήλες που περιέχει το βιβλίο τούτο. 5.Σε κάθε πλοίο που έχει υποχρέωση να τηρεί βιβλίο επιθεωρήσεως και γυμνασίων, σύμφωνα με τις διατάξεις του άρθρ. 3, πρέπει να διενεργείται μερίμνη του Πλοιάρχου μία τουλάχιστον επιθεώρηση κάθε μήνα και τα αποτελέσματά της να αναγράφονται στις αντίστοιχες στήλες. 6.Ο ελάχιστος αριθμός των εκτελουμένων γυμνασίων, καθορίζεται κατά κατηγορία πλοίου από τον εκάστοτε ισχύοντα Κανονισμό περί συναγερμών και γυμνασίων επί των εμπορικών πλοίων. 7.Ο Πλοίαρχος μπορεί να αναθέσει την συμπλήρωση του βιβλίου τούτου εις ένα εκ των Αξιωματικών Γεφύρας, διατηρεί όμως και στην περίπτωση αυτή την ευθύνη της κανονικής τηρήσεώς του. Τύπος Βιβλίου Άρθρ.2.-Ο τύπος του Βιβλίου επιθεωρήσεων και γυμνασίων καθορίζεται στο Παράρτημα «Α» αυτής της αποφάσεως. Κατηγορίαι υποχρέων πλοίων Άρθρ.3.-Όλα τα επιβατηγά πλοία ολικής χωρητικότητος άνω των 100 κόρων και τα μη επιβατηγά ολικής χωρητικότητος άνω των 300 κόρων, υποχρεούνται να είναι εφοδιασμένα με βιβλίο επιθεωρήσεων και γυμνασίων. Αλλαγή Πλοιάρχου Άρθρ.4.-1.Κατά την αλλαγή Πλοιάρχου, καταχωρίζεται εγγραφή μετά των τυχόν παρατηρήσεων του παραδίδοντος και παραλαμβάνοντος, αναφορικά με την κατάσταση του πλοίου από πλευράς ασφαλείας, υγιεινής και ενδιαιτήσεως. 2.Η διάταξη της προηγουμένης παραγράφου εφαρμόζεται κατ’ αναλογία και στις περιπτώσεις αναπληρώσεως του Πλοιάρχου ή αναλήψεως καθηκόντων χωρίς να υπάρχει παραδίδων. Θεώρηση Βιβλίου Άρθρ.5.-Ο Πλοίαρχος υποχρεούται να προσκομίζει το Βιβλίο επιθεωρήσεων και γυμνασίων στη Λιμενική ή Προξενική Αρχή προς θεώρηση, οσάκις σύμφωνα με τις κείμενες διατάξεις υποχρεούται να προσκομίζει προς θεώρηση το Ημερολόγιον Γεφύρας του πλοίου του. Εκτύπωση Βιβλίου Άρθρ.6.-Το Βιβλίο Επιθεωρήσεων και Γυμνασίων εκδίδεται μερίμνη του Ναυτικού Απομαχικού Ταμείου και αποτελεί διατετιμημένον έντυπον αυτού. Η απόφαση αυτή να δημοσιευθεί στην Εφημερίδα της Κυβερνήσεως και κοινοποιηθεί προς εκτέλεση. (Μετά τη σελ. 118,452(α) Σελ. 118,453 Τεύχος 705 – Σελ. 103 Κώδικας Δημόσιου Ναυτικού Δικαίου 19.Α.ν.13 ΠΑΡΑΡΤΗΜΑ «Α» Προσηρτημένο στην υπ’ αριθ. Απόφαση ΥΕΝ/ΓΔΠ/ΔΕΝ2 ΤΥΠΟΣ ΒΙΒΛΙΟΥ ΕΠΙΘΕΩΡΗΣΕΩΝ ΚΑΙ ΓΥΜΝΑΣΙΩΝ 1. Μορφή Βιβλίου: Το βιβλίο είναι βιβλιοδετημένο κατά τρόπο ώστε να αντέχει σε μακροχρόνια χρήση και φέρει εξώφυλλα από σκληρό χαρτόνι, επενδεδυμένα με πλαστικό ή άλλο ανάλογο ανθεκτικό υλικό χρώματος κυανού. Η όλη μορφή του είναι ανάλογη με την μορφή του Ημερολογίου Γεφύρας. 2. Αριθμός φύλλων: (α)Το Βιβλίο περιέχει στην αρχή 5 φύλλα αριθμημένα με Ελληνικά στοιχεία από σελίδα υπ’ αύξ. αριθ.(α) μέχρι αύξ αριθ. (στ). (β)99 φύλλα λευκού χρώματος αριθμημένα από σελίδα υπ’ αύξ. αριθμό 1 μέχρι αύξοντα αριθμό 198. (γ)15 φύλλα ανοικτού ερυθρού χρώματος από σελίδα υπ’ αύξ. αριθ. 1 μέχρι αύξοντα αριθμό 30. (δ)30 φύλλα κυανού χρώματος από σελίδα υπ’ αύξ. αριθ. 1 μέχρι τον αύξοντα αριθμό 60.      Οι αριθμοί των φύλλων θα είναι τυπωμένοι. 3. Μόνιμές εγγραφές: (α)Το εξώφυλλο φέρει εγγραφή «ΒΙΒΛΙΟ ΕΠΙΘΕΩΡΗΣΕΩΝ ΚΑΙ ΓΥΜΝΑΣΙΩΝ» με κεφαλαία γράμματα. (β)Εσώφυλλο.       Το εσώφυλλο περιέχει τις ακόλουθες εγγραφές με κεφαλαία γράμματα:       ΟΝΟΜΑ ΠΛΟΙΟΥ ……………………       ΕΙΔΟΣ ΠΛΟΙΟΥ ………………………       ΚΟΧ. …………….ΚΚΧ. ……….ΔΔΣ. ………..       ΕΤΟΣ ΝΑΥΠΗΓΗΣΕΩΣ ………………       ΝΗΟΓΝΩΜΩΝ ………………………..       ΗΜΕΡΟΜΗΝΙΑ ΕΝΑΡΞΕΩΣ ΤΗΡΗΣΕΩΣ ΒΙΒΛΙΟΥ ………….       ΗΜΕΡΟΜΗΝΙΑ ΛΗΞΕΩΣ ΤΗΡΗΣΕΩΣ ΒΙΒΛΙΟΥ …………….. Σελίδες από αύξ. αριθ. (α) μέχρι αύξ. αριθ. (στ) Τα πρώτα 5 φύλλα αριθμούνται με Ελληνικούς αριθμούς από (α) μέχρι (στ) και έχουν την ακόλουθη γραμμογράφηση. Α/Α   ΠΙΣΤΟΠΟΙΗΤΙΚΑ ΑΣΦΑΛΕΙΑΣ   ΗΜΕΡΟΜΗΝΙΑ   ΗΜΕΡΟΜΗΝΙΑ   ΠΑΡΑΤΗΡΗΣΕΙΣ                         ΚΑΙ ΚΛΑΣΕΩΣ                     ΕΚΔΟΣΕΩΣ            ΛΗΞΕΩΣ Σελίδες από αύξ. αριθ. 1 μέχρι αύξοντα αριθμό 198 ΗΜΕΡΟΜΗΝΙΑ ΕΠΙΘΕΩΡΗΣΕΩΣ ΚΑΙ ΓΥΜΝΑΣΙΩΝ …………… ΤΟΠΟΣ …………………………………………………ΩΡΑ ………. Ι. ΓΥΜΝΑΣΙΟ ΕΓΚΑΤΑΛΕΙΨΕΩΣ 1. Πίνακες διαιρέσεως. 2. Καθαιρεθείσες λέμβοι. 3. Λεπτομέρειες καθαιρέσεως λέμβων: (Ανακρέμαση, καθαίρεση στη θάλασσα κλπ.). 4. Βαθμός εκπαιδεύσεως και ετοιμότητος πληρώματος. 5. Συγκέντρωση και ετοιμότητα επιβατών. 6. Διαπιστώσεις – παρατηρήσεις. Σελ. 118,454 Τεύχος 705 – Σελ. 104 19.Α.ν.13 Κώδικας Δημόσιου Ναυτικού Δικαίου ΙΙ.ΓΥΜΝΑΣΙΟ ΠΥΡΚΑΪΑΣ     1.Μέρος του πλοίου στο οποίο έλαβε χώρα γυμνάσιο.     2.Είναι ενημερωμένο το πλήρωμα στη χρήση:         (α)Της εξαρτήσεως πυροσβέστου.         (β)Των πυροσβεστήρων.         (γ)Των μονίμων συστημάτων σβέσεως πυρκαϊάς.     3.Διαπιστώσεις – Παρατηρήσεις. ΙΙΙ.ΓΥΜΝΑΣΙΟ ΔΙΑΡΡΟΗΣ     1.Είναι ενημερωμένο το προσωπικό:         (α)Επί των λεπτομερειών της στεγανής υποδιαιρέσεως του πλοίου:         (β)Στο κλείσιμο των στεγανών θυρών με όλους τους δυνατούς τρόπους:         (γ)Στη χρήση των μέσων εξαντλήσεως:     2.Υπάρχει σάκκος εργαλείων, τσιμέντο ταχείας πήξεως, ξυλεία κλπ. υλικά κατάλληλα για στεγανοποίηση.     3.Διαπιστώσεις – Παρατηρήσεις. IV.ΕΠΙΘΕΩΡΗΣΗ ΝΑΥΤΙΛΙΑΚΩΝ ΟΡΓΑΝΩΝ*     1.Ραντάρ.     2.Βυθόμετρο.     3.Γυρ. πυξίδα.     4.Ραδιογωνιόμετρο.     5.Μαγνητικές πυξίδες.     6.Λοιπά ναυτιλιακά όργανα.     7.Διαπιστώσεις – Παρατηρήσεις. V.ΕΠΙΘΕΩΡΗΣΗ ΤΗΛΕΠΙΚΟΙΝΩΝΙΑΚΩΝ ΕΓΚΑΤΑΣΤΑΣΕΩΝ     1.Κύριος πομπός και δέκτης.     2.Βοηθητικός πομπός και δέκτης.     3.Φορητή Ραδ/κή και Ραδιοτηλεφωνική συσκευή πλωτών σωστικών μέτρων.     4.Αυτόματη συσκευή λήψεως σήματος κινδύνου  (AUTO ALARM).     5.Αυτόματο χειριστήριο εκπομπής σήματος κινδύνου (A.K.D.).     6.Επάρκεια φορτίσεως συσσωρευτών.     7.Βοηθητικός φωτισμός Α/Τ.     8.Επάρκεια ανταλλακτικών.     9.Διαπιστώσεις – Παρατηρήσεις. VI.ΕΠΙΘΕΩΡΗΣΗ ΑΣΦΑΛΕΙΑΣ ΕΞΑΡΤΙΣΜΟΥ     1.Φωτιστικά σήματα κινδύνου:         (α)Φωτοβολίδες αλεξιπτώτου.         (β)Φωτοβολίδες (ρουκέττες).         (γ)Βεγγαλικά χειρός ερυθρά.     2.Σωσίβιες λέμβοι.     3.Κατάσταση επωτίδων, αγομένων, συσπάστων.     4.Σωσίβιες σχεδίες.     5.Εφόδια σωσιβίων λέμβων.     6.Κυκλικά σωσίβια.     7.Σωσίβιες ζώνες.     8.Ορμιδοβόλος Συσκευή.        Καψύλια …………….        Βλήματα …………….     9.Πυρασφάλεια – Πυροσβεστικά μέσα.         (α)Φορητοί πυροσβεστήρες.         (β)Μόνιμο σύστημα σβέσεως πυρκαϊάς.         (γ)Εξαρτήσεις πυροσβέστου.         (δ)Ακροσωλήνια μάνικες, λήψεις σωληνώσεις.         (ε)Μέσα διακοπής καυσίμου – αερισμού.         (στ)Ικανότης αντλιών.         (ζ)Ικανότης αντλίας πυρκαϊάς ανάγκης.         (η)Πυρίμαχες θύρες.         (θ)Κώδωνες συναγερμού.     10.Διαπιστώσεις – Παρατηρήσεις. (*) Αναγράφονται παρατηρήσεις επί της λειτουργίας για κάθε ένα όργανο. (Μετά τη σελ. 118,454) Σελ. 118,455 Τεύχος 705 – Σελ. 105 Κώδικας Δημόσιου Ναυτικού Δικαίου 19.Α.ν.13 VII.ΕΠΙΘΕΩΡΗΣΗ ΣΚΑΦΟΥΣ – ΜΗΧΑΝΗΜΑΤΩΝ 1.Γενική κατάσταση σκάφους. 2.Μέσα κλεισίματος κυτών, παραφωτίδες κλπ. 3.Στεγανές θύρες. 4.Πηγή ενεργείας εκτάκτου ανάγκης. 5.Φωτισμός ανάγκης. 6.Κατάσταση μηχανοστασίου. 7.Διαπιστώσεις – Παρατηρήσεις. VIII.ΕΠΙΘΕΩΡΗΣΗ ΕΝΔΙΑΙΤΗΣΕΩΣ 1.Αερισμός. 2.Φωτισμός. 3.Θέρμανση. 4.Θερμό – ψυχρό νερό. 5.Κοιτώνες. (*) 6.Εστιατόρια. 7.Καπνιστήρια – Αίθουσες ψυχαγωγίας. 8.Αποχωρητήρια. 9.Μαγειρεία. 10.Τροφαποθήκες – Ψυγεία. 11.Μέσα ψυχαγωγίας. 12.Βιβλιοθήκη. 13.Νοσοκομείο. 14.Φαρμακείο. 15.Εξοπλισμός ενδιαιτήσεως (πλυντήρια κλπ.). 16.Διαπιστώσεις – Παρατηρήσεις. ΙΧ.ΛΟΙΠΟΙ ΤΟΜΕΙΣ Χ.   ΠΑΡΑΤΗΡΗΣΕΙΣ        ΕΛΛΕΙΨΕΙΣ        ΑΠΟΚΑΤΑΣΤΑΣΕΙΣ ΥΠΟΓΡΑΦΕΣ Πλοίαρχος Α΄ Μηχανικός Υποπλοίαρχος Ραδιοτηλεγραφητής Σελίδες ανοικτού ερυθρού χρώματος από α/α 1 έως και 30 Η κάθε σελίδα ερυθρού χρώματος φέρει την ακόλουθη γραμμογράφηση: 